แบงก์ชาติเตือนถูกหลอกลงทุนผ่านLINE
แบงก์ชาติออกโรงเตือนถูกหลอกลงทุนผ่านLINE แต่ยังนิ่งเรื่องแก้ไขระบบแบงก์ล่ม
30 มิ.ย. 2562

แบงก์ชาติออกโรงเตือนถูกหลอกลงทุนผ่านLINE แต่ยังนิ่งเรื่องแก้ไขระบบแบงก์ล่ม
ศูนย์คุ้มครองผู้ใช้บริการทางการเงิน (ศคง.) ธนาคารแห่งประเทศไทย ได้ออกเตือนผ่าน Facebook ศคง. 1213 เมื่อวันที่ 28 มิถุนายน 2562 ว่า "ช่วงนี้หลายคนได้รับข้อความทาง LINE ชักชวนให้ลงทุนแล้วจะได้ผลตอบแทนสูงมาก ๆ แถมยังอ้างถึงหน่วยงานต่าง ๆ เพื่อสร้างความน่าเชื่อถือ
ศคง. ขอบอกเลยว่าแบงก์ชาติไม่เกี่ยวข้องกับโครงการเหล่านี้ และถ้ามีใครมาชวนเราให้ลงทุนแบบนี้ ให้สงสัยไว้ก่อนว่าเป็นการหลอกลวง อย่าโอนเงินไปนะครับ"




ก่อนหน้านี้ วันที่ 27 มิถุนายน 2562 Facebook ศคง. 1213 ได้โพสต์ขอความว่า "ไหนเรามาดูกันครับว่า Mobile Banking มีบริการอะไรที่สามารถอำนวยความสะดวกเราได้อีก"
ทั้งนี้ ในสัปดาห์ที่ผ่านมาระบบ Mobile Banking บางธนาคารได้ล่มบ่อยครั้ง ซึ่งแบงก์ชาติไม่ได้ออกมาให้ความเห็นว่าจะแก้ไขเรื่องนี้อย่างไร นอกจากบอกว่า ในเดือนสิงหาคมนี้ จะมีการเปิดเผยข้อมูลระบบล่มของแต่ละธนาคาร เพื่อให้ข้อมูลลูกค้าใช้ตัดสินใจว่าจะใช้บริการธนาคารพาณิชย์แห่งนั้นหรือไม่